CELEX: 32010D0681
Language: lv
Date: 2010-11-09 00:00:00
Title: 2010/681/ES: Komisijas Lēmums ( 2010. gada 9. novembris ) par anketu dalībvalstu ziņojumiem attiecībā uz to, kā izpilda Padomes Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās laikā no 2011. līdz 2013. gadam (izziņots ar dokumenta numuru C(2010) 7591)

10.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 292/65
            
         KOMISIJAS LĒMUMS
   (2010. gada 9. novembris)
   par anketu dalībvalstu ziņojumiem attiecībā uz to, kā izpilda Padomes Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās laikā no 2011. līdz 2013. gadam
   (izziņots ar dokumenta numuru C(2010) 7591)
   (2010/681/ES)
   EIROPAS KOMISIJA
   ņemot vērā Līgumu par Eiropas Savienības darbību,
   ņemot vērā Padomes 1999. gada 11. marta Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās (1) un jo īpaši tās 11. panta 1. punktu,
   ņemot vērā Padomes 1991. gada 23. decembra Direktīvu 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi (2),
   tā kā:
   
               (1)
            
            
               Saskaņā ar Direktīvas 1999/13/EK 11. panta 1. punktu dalībvalstīm ir pienākums sagatavot ziņojumus par minētās direktīvas izpildi, pamatojoties uz anketu vai formu, ko Komisija sagatavojusi atbilstīgi Direktīvas 91/692/EEK 6. pantā paredzētajai procedūrai.
            
         
               (2)
            
            
               Par minētās direktīvas izpildi laikā no 2003. gada 1. janvāra līdz 2004. gada 31. decembrim dalībvalstis ir sagatavojušas ziņojumus saskaņā ar Komisijas 2002. gada 27. jūnija Lēmumu 2002/529/EK par dalībvalstu ziņojumu anketu attiecībā uz to, kā īsteno Direktīvu 1999/13/EK par gaistošu organisko savienojumu emisijas ierobežošanu no organiskiem šķīdinātājiem noteiktos darbības veidos un iekārtās (3).
            
         
               (3)
            
            
               Par minētās direktīvas izpildi laikā no 2005. gada 1. janvāra līdz 2007. gada 31. decembrim dalībvalstis ir sagatavojušas ziņojumus saskaņā ar Komisijas 2006. gada 20. jūlija Lēmumu 2006/534/EK par anketu dalībvalstu ziņojumiem par Direktīvas 1999/13/EK izpildi laikposmā no 2005. līdz 2007. gadam (4).
            
         
               (4)
            
            
               Par minētās direktīvas izpildi laikā no 2008. gada 1. janvāra līdz 2010. gada 31. decembrim dalībvalstīm vēlākais līdz 2011. gada 30. septembrim jāsagatavo ziņojums saskaņā ar Komisijas 2007. gada 26. jūlija Lēmumu 2007/531/EK attiecībā uz anketu dalībvalstu ziņojumiem par to, kā izpilda Direktīvu 1999/13/EK par gaistošu organisko savienojumu emisiju ierobežošanu no organiskajiem šķīdinātājiem noteiktos darbības veidos un iekārtās laikposmā no 2008. līdz 2010. gadam (5).
            
         
               (5)
            
            
               Ceturtajā ziņojumā jāaptver laikposms no 2011. gada 1. janvāra līdz 2013. gada 31. decembrim.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 91/692/EEK 6. pantu izveidotā komiteja,
            
         IR PIEŅĒMUSI ŠO LĒMUMU.
   1. pants
   Ziņojumu sagatavošanai par laiku no 2011. gada 1. janvāra līdz 2013. gada 31. decembrim, kuri jāiesniedz Komisijai saskaņā ar Direktīvas 1999/13/EK 11. panta 1. punktu, dalībvalstis izmanto anketu šā lēmuma pielikumā.
   2. pants
   Šis lēmums ir adresēts dalībvalstīm.
   
      Briselē, 2010. gada 9. novembrī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 85, 29.3.1999., 1. lpp.
   
      (2)  OV L 377, 31.12.1991., 48. lpp.
   
      (3)  OV L 172, 2.7.2002., 57. lpp.
   
      (4)  OV L 213, 3.8.2006., 4. lpp.
   
      (5)  OV L 195, 27.7.2007., 47. lpp.
   
      PIELIKUMS
      
         Anketa par to, kā izpilda Direktīvu 1999/13/EK par gaistošu organisko savienojumu emisijas ierobežošanu no organiskiem šķīdinātājiem noteiktos darbības veidos un iekārtās laikā no 2011. līdz 2013. gadam
      
      1.   Vispārīgs apraksts
      
      Norādīt attiecīgas izmaiņas, kas valsts tiesību aktos pārskata periodā izdarītas attiecībā uz Direktīvu 1999/13/EK.
      2.   Iekārtas, uz kurām attiecas direktīva
      
      
                  2.1.
               
               
                  Par katru no II.A pielikuma 1. daļā un II.A pielikuma 2. daļā minētajām 20 darbībām norādīt to iekārtu skaitu 2013. gada 31. decembrī, uz kurām attiecas Direktīva 1999/13/EK un kuras ietilpst šādās kategorijās:
                  
                              —
                           
                           
                              iekārtu kopējais skaits,
                           
                        
                              —
                           
                           
                              iekārtu kopējais skaits, uz kurām attiecas Eiropas Parlamenta un Padomes Direktīva 2008/1/EK (IPPC direktīva),
                           
                        
                              —
                           
                           
                              saskaņā ar Direktīvu 1999/13/EK reģistrēto/atļauto to iekārtu kopējais skaits,
                           
                        
                              —
                           
                           
                              to iekārtu kopējais, skaits, kas reģistrētas/saņēmušas atļauju, izmantojot samazināšanas plānu,
                           
                        
                              —
                           
                           
                              iekārtu kopējais skaits, kurām ir piešķirta atkāpe saskaņā ar Direktīvas 1999/13/EK 5. panta 3. punkta a) apakšpunktu. Norādīt visas šādas iekārtas un par katru sniegt šādas atkāpes izmantošanas pamatojumu,
                           
                        
                              —
                           
                           
                              iekārtu kopējais skaits, kurām ir piešķirta atkāpe saskaņā ar Direktīvas 1999/13/EK 5. panta 3. punkta b) apakšpunktu. Norādīt visas šādas iekārtas un par katru sniegt šādas atkāpes izmantošanas pamatojumu.
                           
                        
            
                  2.2.
               
               
                  Par katru no II.A pielikuma 1. daļā un II.A pielikuma 2. daļā minētajām 20 darbībām norādīt to iekārtu skaitu, uz kurām attiecas Direktīva 1999/13/EK un kuras ietilpst šādās kategorijās:
                  
                              —
                           
                           
                              saskaņā ar Direktīvu 1999/13/EK pārskata periodā reģistrēto/atļauto jauno iekārtu kopējais skaits,
                           
                        
                              —
                           
                           
                              saskaņā ar Direktīvu 1999/13/EK pārskata periodā reģistrēto/atļauto būtiski pārveidoto iekārtu kopējais skaits.
                           
                        
            
                  2.3.
               
               
                  Aprakstīt, kā saskaņā ar Direktīvas 1999/13/EK 12. panta 1. un 2. punktu atļauto un reģistrēto iekārtu saraksts un to emisiju monitoringa rezultāti tiek darīti pieejami sabiedrībai. Ja šī informācija publiski pieejama internetā, lūdzu norādīt URL. Ja tā nav, lūdzu sniegt ziņas par kontaktpunktu, kurā var pieprasīt šādu informāciju.
               
            3.   Aizstāšana
      
      Par katru no II.A pielikuma 1. daļā un II.A pielikuma 2. daļā minētajām 20 darbībām norādīt, kuras no turpmāk minētajām vielām vai maisījumiem 2013. gada 31. decembrī joprojām tiek lietotas un kāds ir izmantotais (aptuvenais) daudzums (t/gadā): vielas vai maisījumi, kas to satura dēļ gaistošajos organiskajos savienojumos saskaņā ar Eiropas Parlamenta un Padomes 2008. gada 16. decembra Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu klasificēti kā kancerogēni, mutagēni vai reproduktīvajai sistēmai toksiski un kuriem ir piešķirti vai jāpiešķir bīstamības apzīmējumi H340, H350, H350i, H360D vai H360F vai riska frāzes R45, R46, R49, R60 vai R61.
      Ja šāda informācija ir pieejama, norādīt vielas ar IUPAC nosaukumu un CAS numuru, bet maisījumiem izmantot vienu tehnisko nosaukumu un norādīt, kādas attiecīgās vielas ir to sastāvā.
      Norādīt arī vielas, kuras tiek izmantotas par iepriekšminēto vielu un maisījumu aizstājējiem (nav obligāti).
      4.   Monitorings
      
      Par katru no II.A pielikuma 1. daļā un II.A pielikuma 2. daļā minētajām 20 darbībām norādīt iekārtu skaitu 2012. gadā, kurām atbilstoši Direktīvas 1999/13/EK 8. panta 2. punktam prasību izpildes kontrolei tiek veikts nepārtraukts monitorings.
      5.   Atbilstība
      
      Par katru no II.A pielikuma 1. daļā un II.A pielikuma 2. daļā minētajām 20 darbībām norādīt šādus 2012. gada datus:
      
                  —
               
               
                  Direktīvas 1999/13/EK prasības pārkāpušo operatoru skaits:
                  
                              a)
                           
                           
                              tāpēc, ka Direktīvas 1999/13/EK 8. panta 1. punktā minētie dati nav iesniegti vai tie nav pietiekami, lai kompetentās iestādes varētu verificēt atbilstību;
                           
                        
                              b)
                           
                           
                              tāpēc, ka tas saistīts ar neatbilstību citām Direktīvā 1999/13/EK noteiktajām prasībām, un jo īpaši tās 3. panta 2. punkta, 4. panta 2. punkta, 5. panta, 8. panta 2. un 3. punkta noteikumiem;
                           
                        
            
                  —
               
               
                  iekārtu skaits, kurām kompetentās iestādes ir apturējušas vai atsaukušas atļauju neatbilstības gadījumā, kā paredzēts Direktīvas 1999/13/EK 10. panta b) punktā.
               
            6.   Emisijas
      
      Par katru no II.A pielikuma 1. daļā un II.A pielikuma 2. daļā minētajām 20 darbībām norādīt GOS emisiju apjomu tonnās 2012. gadā. Norādīt, vai šis ziņojumā norādītais skaitlis ir noteikts pēc mērījumu, precīzu un/vai aptuvenu aprēķinu datiem.
      7.   Ja iespējams, norādīt:
      
      
                  —
               
               
                  Direktīvas 1999/13/EK ieviešanā un izpildē iesaistītā (valsts, reģionālajās un vietējās varas iestādēs strādājošā) personāla skaits (nav obligāti),
               
            
                  —
               
               
                  ar to saistītās kopējās izmaksas (EUR gadā) šīm iestādēm (nav obligāti).
               
            8.   Citas piezīmes